Σερζ Ντιε

Ο Σερζ Ντιε (πλήρες όνομα Mhinsea Serge Aristide Die) είναι ποδοσφαιριστής με διεθνή σταδιοδρομία. Γεννήθηκε την 4η Οκτωβρίου 1977 στην Αμπιτζάν της Ακτής Ελεφαντοστού.

Βιογραφία 
Γεννήθηκε σε μία 9μελή οικογένεια και πολύ σύντομα ήρθε αντιμέτωπος με ένα τρομερό συμβάν, το θάνατο του πατέρα του, σε ηλικία μόλις 14 ετών. Βρέθηκε έτσι μόνος με τη μητέρα του, Odette Koide και τα αδέρφια του.
Εγκατέλειψε τις σπουδές του για να μπορέσει να φροντίσει την οικογένειά του και έτσι το ποδόσφαιρο έγινε το επάγγελμα που θα εξασφάλιζε τα αναγκαία για την οικογένειά του.

Έγινε μέλος της ομάδας Africa Sport of Abidjan, όπου αναρριχήθηκε από τις μικρές ομάδες στην πρώτη ομάδα. 
Το 1996 του ανακοινώθηκε για πρώτη φορά η επιλογή του για την Εθνική Ομάδα της χώρας του. Από τη στιγμή εκείνη, ξεκίνησε η διεθνής καριέρα του και το 1998 ξεκινά να παίζει στην ομάδα Ρετζίνα της Ιταλίας.

Το 2000 διανύει την πιο σκοτεινή περίοδο στην ποδοσφαιρική του καριέρα, κατά την οποία ήταν ελεύθερος, χωρίς ομάδα για ένα χρόνο. Τότε ήταν που ο ίδιος θεώρησε ότι πιθανόν να έχει τελειώσει με το ποδόσφαιρο και η χρονική στιγμή που αποφασίζει να προσφέρει τη ζωή του στο Θεό και γίνεται Χριστιανός. «Ήμουν χαμένος και ο Κύριος με έφερε πίσω» δηλώνει ο ίδιος.

Το 2001 κάνει την επάνοδό του στο ποδόσφαιρο υπογράφοντας συμβόλαια με:

 FC Αβελλίνο και FC Μπενεβέντο από το 2001 έως 2003 στην Ιταλία

 OGC Νις από το 2003 έως το 2005 στη Γαλλία

 ΠΑΕ Ηρακλής από το 2008 έως το 2010 .

Ο Ντιε, παράλληλα με την ανάκαμψη της ποδοσφαιρικής του καριέρας το 2001, συναντά τον έρωτα της ζωής του, τη Λύντια Ντομορό (Lydia Domoraud), η οποία γίνεται σύζυγός του ένα χρόνο μετά, στις 22 Ιουνίου 2002. Η ένωση αυτή θα δώσει ζωή στον Manasse Chris – Samuel Die την 17η Ιανουαρίου 2006.

Το Σεπτέμβρη του 2002, η Ακτή Ελεφαντοστού αντιμετωπίζει μία περίοδο πολιτικής κρίσης η οποία διαρκεί έξι χρόνια περίπου. Πολλές καταστροφές προκλήθηκαν σε ολόκληρη τη χώρα και ειδικά στο δυτικό τμήμα της, όπου είναι και η γενέθλια χώρα του ποδοσφαιριστή.

Στη θέα αυτής της δυσάρεστης κατάστασης στην οποία περιήλθε η πόλη και η χώρα του, Ο Serge Die αποφασίζει να ταξιδέψει στην Ακτή Ελεφαντοστού τον Ιούνη του 2005 προκειμένου να δωρίσει ρουχισμό και τρόφιμα στα θύματα του πολέμου στην πόλη Γκιτροζόν (Guitrozon), προάστιο της Ντουεκουέ (Duékoué), πόλης στη δυτική ακτή της Ακτής Ελεφαντοστού.

Για το σκοπό αυτό κάλεσε τους κατοίκους της πόλης Αμπιτζάν σε μαζική κινητοποίηση μέσω των Μέσων Μαζικής Ενημέρωσης, προκειμένου να αναζητήσει οικονομική βοήθεια. Η κινητοποίηση αυτή είχε εξαιρετική επιτυχία και μεταδόθηκε από τις ειδήσεις σε όλη τη χώρα.

Το Δεκέμβρη του 2006, ο Σερζ Ντιέ συμμετείχε σε πράξη συμπαράστασης προς τους κατοίκους της πόλης Τουλεπλέ (Toulepleu), η οποία οργανώθηκε από την Πρώτη Κυρία της Ακτής Ελεφαντοστού κατά την οποία προσέφερε τρόφιμα στους κατοίκους.

Το Δεκέμβρη του 2007 του δόθηκε ο τίτλος του “Πρέσβη της Ειρήνης” από τον πρόεδρο του OMPP, ενός Παγκόσμιου Οργανισμού για την Ειρήνη, για τις προαναφερθείσες δωρεές του καθώς και αυτές που πραγματοποίησε κατά την επίσκεψή του στις στους φυλακισμένους του MACA Σωφρωνιστικού Κέντρου και τις φυλακές του Αμπιτζάν. Εκεί προσέφερε τρόφιμα και μπάλες και έγινε χορηγός ενός ποδοσφαιρικού αγώνα λίγο πριν την ανάδειξή του σε Πρέσβη Ειρήνης.

Τον Ιούνιο του 2008 επισκέφθηκε για δεύτερη φορά την Ακτή Ελεφαντοστού, αυτή τη φορά την πόλη [Djuekoue προκειμένου να παρατηρήσει ο ίδιος τις ζημιές που προκλήθηκαν από τον εμφύλιο. Εκεί συναντήθηκε με το δήμαρχο της πόλης, και συζήτησε μαζί του τις ανάγκες των κατοίκων και πιθανούς τρόπους βοήθειας προς αυτούς με τον καλύτερο δυνατό τρόπο. Μετά από τη συζήτηση αυτή αποφάσισε να δώσει ζωή στο “ίδρυμα Μanasse” τον ίδιο χρόνο.

Ο σκοπός του Ιδρύματος είναι να βοηθήσει τις χήρες και τα ορφανά που χρήζουν βοήθειας καθώς και αυτούς που έχουν πρόβλημα επιβίωσης εξαιτίας τη κρίσης, μέσω πολυσχιδών προγραμμάτων υποστήριξης.

Το 2009 υπέγραψε συμβόλαιο με την Α.Ο. Καβάλα μέχρι το 2011, αλλά τελικά έκανε άλλο ένα συμβόλαιο και θα παραμείνει μέχρι το 2013. Φυσικά, λόγω της μεγάλης σημασίας που τον δίνει η ομάδα, έστρεψαν το ενδιαφέρον τους μεγάλες ελληνικές ομάδες όπως ο Ολυμπιακός Σύνδεσμος Φιλάθλων Πειραιώς ο ΠΑΟΚ αλλά και ο Παναθηναικός Α.Ο.. Ωστόσο, έχει πει πως θα συνεχίσει στον ΑΟΚ, μέχρι και το 2013.

Ιβοριανοί ποδοσφαιριστές
Ποδοσφαιριστές Ηρακλή Θεσσαλονίκης
Μέσοι ποδοσφαιριστές
Ποδοσφαιριστές Εθνικής Ακτής Ελεφαντοστού
Ποδοσφαιριστές Σούπερ Λιγκ Ελλάδας
Ποδοσφαιριστές Σέριε Α
Ποδοσφαιριστές Αφρικά Σπορ Νασιονάλ
Ποδοσφαιριστές ΟΖΚ Νις
Ποδοσφαιριστές ΑΣ Αβελλίνο 1912
Ποδοσφαιριστές Ρετζίνα Κάλτσιο
Ποδοσφαιριστές ΦΚ Μετς
Ποδοσφαιριστές Κάισερι Ερσίγιεσπορ
Ποδοσφαιριστές ΑΚ Αζαξιό
Ποδοσφαιριστές ΑΟ Νέα Καβάλα
Ποδοσφαιριστές Π.Α.Ε. Βέροιας
Ποδοσφαιριστές Α.Ο. Ξάνθη
Ποδοσφαιριστές Σούπερ Λιγκ Τουρκίας
Ποδοσφαιριστές Κυπέλλου Εθνών Αφρικής 1996
Ποδοσφαιριστές Κυπέλλου Εθνών Αφρικής 2000
Ποδοσφαιριστές Μπενεβέντο Κάλτσιο